CELEX: 61964CJ0011
Language: da
Date: 1965-04-07
Title: Domstolens Dom (Første Afdeling) af 7. april 1965. # Kurt Weighardt mod Kommissionen for Det Europæiske Atomenergifællesskab. # Sag 11-64.

DOMSTOLENS DOM
      AF 7. APRIL 1965
      
         Kurt Weighardt
      
      
         mod Kommissionen for Det europæiske Atomenergifællesskab
      
      Sag 11/64
      Processprog: Fransk
      
      Angående:
      Annullation af sagsøgtes beslutning af 8. januar 1964 om ansættelse af sagsøger i lønklasse A5, løntrin 5, af integrationsudvalgets udtalelse og af alle de retsakter i forbindelse med proceduren for varig ansættelse, der støtter den nævnte beslutning.
      Domskonklusion:
      Klagen afvises for en del fra realitetsbehandling og tages for en anden del ikke til følge, idet den savner fornødent grundlag.
      Generaladvokatens forslag til afgørelse :
      Der bør gives sagsøger medhold i hans påstand om annullation af beslutningen om ansættelse i lønklasse A5. Den anden påstand om annullation af alle retsakterne i forbindelse med proceduren for den varige ansættelse af sagsøger samt af integrationsudvalgets udtalelse bør afvises.
      Sammendrag
      
               1.
            
            
               Tjenestemænd — varig ansættelse — afkald på rettighederne i henhold til en ansættelseskontrakt fra før vedtægten — klage med støtte i denne kontrakt over en del af beslutningen og varig ansættelse — tilstedelighed
               (Tjenestemandsvedtægten Euratom, artikel 91, 102, 104)
            
         
               2.
            
            
               Tjenestemænd — varig ansættelse — klage over indplaceringen, ifølge beslutningen om varig ansættelse — antagelse til realitetsbehandling
               (Tjenestemandsvedtægten Euratom, artikel 102)
            
         
               3.
            
            
               Tjenestemænd — klage — handlinger til forberedelse af en beslutning — ingen akt, der indeholder et klagepunkt
               (Tjenestemandsvedtægten Euratom, artikel 91)
            
         
               4.
            
            
               Tjenestemænd — varig ansættelse — retsakter om varig ansættelse — klagepunkt som skal gøres gældende ved søgsmål mod den beslutning fra administrationen, som formelt afslutter proceduren for varig ansættelse
               (Tjenestemandsvedtægten Euratom, artikel 91, 102)
            
         
               5.
            
            
               Tjenestemænd — varig ansættelse — proceduren for varig ansættelse — kun pligt til at fremlægge de skriftlige dokumenter i hele proceduren i tilfælde af tegn på ulovlighed
               (Tjenestemandsvedtægten Euratom, artikel 102)
            
         
               1.
            
            
               Afkaldet på rettighederne i henhold til kontrakten fra før tjenestemandsvedtægten, som bevirker, at kontrakten afløses af vedtægten, betyder ikke, at denne kontrakt ikke kan udgøre et juridisk element ved anvendelsen af artikel 102 i vedtægten.
            
         
               2.
            
            
               En ansat, der er undergivet proceduren for varig ansættelse i vedtægten, kan anfægte beslutningen om varig ansættelse, i det omfang den vedrører den pågældendes indplacering.
            
         
               3.
            
            
               Handlingerne til forberedelse af en beslutning er ikke en akt, der indeholder et klagepunkt i den betydning, der er forudsat i artikel 91 i vedtægten. (
                     1
                  )
            
         
               4.
            
            
               Ethvert klagepunkt, der vedrører ansættelsesakterne, kan kun retligt gøres gældende ved et søgsmål mod den beslutning fra administrationen, der formelt afslutter proceduren for den varige ansættelse. (
                     2
                  )
            
         
               5.
            
            
               Administrationen er kun forpligtet til at fremlægge dokumenter vedrørende alle spørgsmål, der angår proceduren for den varige ansættelse, såfremt der viser sig tegn på ulovlighed.
            
         (
            1
         ) – Jf. sammendrag af dom i sag 80/63, nr. 3, Sml. 1954 — 64, s. 508.
      (
            2
         ) – Jf. sammendrag af dom i sag 87/63, nr. 5, Sml. 1954 — 64, s. 520.